Керес је имао успешну 1937. годину. Побеђује у Талину (7½/9). Затим дели прво место у Маргејту са Рубеном Фајном (7½/9), 1½ поена више од Аљехина. У Остендеу пласира се од првог до трећег места са Фајном и Хенри Гробом 6/9. Керес доминира у Прагу побеђујући (10/11). Затим побеђује на тематском турниру у Бечу 4½/6; све партије су почињале са 1.d4 Sf6 2.Sf3 Se4. Дели четврто место у Кемерију, где побеђује Сало Флор. Пласира се од 2. до 4. места у Парнуу са скором 4½/7. Сви ови успеси су утицали да добија позив за веома јак турнир у Семерингу 1937, где побеђује (9/14), испред Фајна, Хосеа Раула Капабланке, Семјуела Решевског и Ериха Елисказеса. Био је други у Хестингсу 1937/38 (6½/9). Керес игра нерешено у егзибиционом мечу са шведским велемајстором Гидеоном Столбергом (2 победе и 2 пораза уз 4 ремија).